pythainlp/thai-wiki-dataset-v4 huggingface dataset:
รายชื่อแหล่งมรดกโลกในประเทศอินโดนีเซีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอินโดนีเซียทั้งสิ้น 10 แหล่ง ประกอบด้วยแหล่งมรดกโลกทางวัฒนธรรม 6 แหล่ง และแหล่งมรดกโลกทางธรรมชาติ 4 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศอินโดนีเซียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 18 แห่ง ได้แก่
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
ซาโปนิน

ซาโปนิน  เป็นสารกลุ่มไกลโคไซด์ที่มีสมบัติเป็นแอมฟิฟิล (amphiphile) สามารถละลายได้ทั้งในน้ำและไขมัน จะเกิดเป็นฟองเมื่อนำมาผสมกับสารละลายในน้ำ สารกลุ่มซาโปนินมักมีโครงสร้างเป็นไกลโคไซด์ชนิดไฮโดรฟิลิก (ละลายน้ำ) จับกับสารอนุพันธ์ไตรเทอร์พีนชนิดไลโพฟิลิก (ละลายในไขมัน)
แหล่งที่พบ.
คำว่า "ซาโปนิน" มาจากชื่อสกุล "Saponaria" ซึ่งในอดีตใช้รากทำเป็นสบู่ และยังพบในพืชวงศ์เงาะ (Sapindaceae), วงศ์ก่วม (Aceraceae) และวงศ์ Hippocastanaceae นอกจากนี้ยังพบได้ทั่วไปในพืชหลายชนิด เช่น ถั่วเหลือง, ถั่วเขียว, ถั่วปากอ้า, ชะเอมเทศ, ผักโขม, มันมือเสือ, หน่อไม้ฝรั่ง, ชาและแอลแฟลฟา ซาโปนินสามารถพบได้ในรูปอื่น เช่น ไจพีโนไซด์ (gypenosides) ในเจี๋ยวกู่หลานและจินเซนโนไซด์ (ginsenosides) ในโสม แต่เดิมเชื่อว่าซาโปนินพบได้เฉพาะในพืช แต่ภายหลังมีการพบในสัตว์ทะเลด้วย
คุณสมบัติทางชีวภาพ.
ซาโปนินเป็นสารต้านจุลินทรีย์, สารต้านอนุมูลอิสระและยับยั้งการดูดซึมคอเลสเตอรอลในลำไส้เล็ก หรือช่วยการดูดซึมกรดน้ำดี แต่มีความเป็นพิษของต่อแมลง หนอน หอยทากและปลา หากเข้าสู่ร่างกายมนุษย์จะทำให้เกิดการแตกตัวของเม็ดเลือดแดง ขณะปล่อยฮีโมโกลบินออกมา
บทบาทในพืชและสัตว์.
ซาโปนินอาจเป็นสารยับยั้งการกินในศัตรูพืช ซาโปนินในพืช เช่น ข้าวโอ๊ตและปวยเล้ง ช่วยเพิ่มการดูดซึมและการย่อยอาหารของสัตว์ อย่างไรก็ตาม มีข้อมูลว่าซาโปนินเป็นพิษต่อสัตว์เลือดเย็นและแมลงในระดับความเข้มข้นจำเพาะ
พฤกษศาสตร์พื้นบ้าน.
มีการใช้สารซาโปนินในการจับสัตว์น้ำมาตั้งแต่สมัยก่อนประวัติศาสตร์ ตัวอย่างเช่น ชนเผ่ากอนด์ (Gond) ในอนุทวีปอินเดียที่ใช้สารซาโปนินในการเบื่อปลา และชนพื้นเมืองในแคลิฟอร์เนียที่ใช้หัวของพืชสกุล "Chlorogalum" หรือรากของพืชสกุล "Yucca" มาผสมกับน้ำจนเกิดเป็นฟองแล้วเทลงในแหล่งน้ำเพื่อเบื่อปลา ถึงแม้ในบางพื้นที่จะออกกฎหมายห้าม แต่ในปัจจุบันชนพื้นเมืองในกายอานายังคงใช้วิธีนี้อยู่
การใช้ประโยชน์.
เนื่องจากซาโปนินคุณสมบัติการลดแรงตึงผิวที่ไม่มีประจุ จึงนิยมใช้เป็นอิมัลซิไฟเออร์ สารซักฟอกและสารก่อฟอง นอกจากนี้ยังใช้เป็นสารกระตุ้นการเจริญเติบโตของพืชและฟื้นฟูสภาพดิน
ซาโปนินยังใช้ในอุตสาหกรรม เช่น เป็นสารต้านเชื้อราและยีสต์ ในสหรัฐอเมริกาใช้ซาโปนินเป็นสารก่อฟองในเครื่องดื่มคาร์บอเนต (น้ำอัดลม) ในญี่ปุ่นใช้ซาโปนินเป็นอิมัลซิไฟเออร์ในการเตรียมเครื่องดื่มที่ไม่ผสมแอลกอฮอล์และผักดอง ประเทศในสหภาพยุโรปใช้สารสกัดซาโปนินเป็นสารก่อฟองในสารละลายที่มีน้ำและเป็นสารแต่งกลิ่นในเครื่องดื่มไร้แอลกอฮอล์
วิทยาลัยนานาชาติ มหาวิทยาลัยทักษิณ

วิทยาลัยนานาชาติ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา
หลักสูตรการศึกษา.
ปริญญามหาบัณฑิต 
ปริญญาดุษฏีบัณฑิต
บ็อกซ์ออฟฟิศโมโจ

บ็อกซ์ออฟฟิศโมโจ  เป็นเว็บไซต์ที่บอกรายได้บ็อกซ์ออฟฟิศในระบบอัลกอริทึม ที่ก่อตั้งขึ้นในปี 1999 ในปี 2008 บ็อกซ์ออฟฟิศโมโจถูกซื้อต่อโดยอินเทอร์เน็ตมูวีเดตาเบส มีเจ้าของคือแอมะซอน.คอม บ็อกซ์ออฟฟิศโมโจเป็นเว็บไซต์ที่ใช้กันอย่างแพร่หลายในอุตสาหกรรมภาพยนตร์ จากข้อมูลปี 2002–11 มีเว็บบอร์ดที่เป็นที่นิยมจากแฟนๆ ภาพยนตร์ วันที่ 10 ตุลาคม 2014 ยูอาร์แอลของเว็บไซต์ถูกเปลี่ยนทางไปยังเว็บไซต์ของแอมะซอน.คอม และ อินเทอร์เน็ตมูวีเดตาเบส 1 วัน แต่เว็บไซต์กลับมาในวันรุ่งขี้นโดยไม่มีใครทราบสาเหตุ
นักร้องเสมือน NIAONiao

นักร้องเสมือน NIAONiao (อ่านว่า เนี้ยวเหนี่ยว Niǎoniǎo) ,เป็นโปรแกรมฟรีแวร์สังเคราะห์เสียงร้องเพลงที่สร้างขึ้นสำหรับภาษาจีน และเป็นโปรแกรมสังเคราะห์เสียงร้องเพลงรุ่นแรกที่ผลิตในประเทศจีน
ภาพรวม.
ซอฟต์แวร์มีการทำงานคล้ายกับซอฟแวร์ Vocaloid ที่พัฒนาโดยยามาฮ่าและซอฟต์แวร์แชร์แวร์ฟรีที่เรียกว่า UTAU.
Voicebank เริ่มต้นมีชื่อว่า Yu Niaoniao (/)(อ่านว่า ยวี๋ เนี้ยวเหนี่ยว), แต่ยังไรก็ตาม สามารถสร้าง Voicebanks เพิ่มเติมได้ด้วยตนเองในการผลิตเสียงร้องใหม่และภาษาอื่นที่เป็นไปได้(ตัวอย่างเช่น ภาษาญี่ปุ่น) 
ในเว็บไซต์มีซอฟต์แวร์สำหรับเสียงอื่น ๆ อีกหลากหลายเพื่อให้ผู้ใช้สามารถดาวน์โหลดไปใช้ได้
Voicebank NIAONiao ในแต่ละเสียงสามารถมีพยัญชนะสุดท้ายในเสียง(ตัวสะกด)ได้ เนื่องถูกสร้างขึ้นสำหรับภาษาจีนตั้งแต่แรก(ต่างจาก Vocaloid กับ UTAU ตรงที่ทั้งสองส่วนใหญ่จะมีเสียงเป็นแบบ CV คือเสียงพยัญชนะกับสระ)
มีแผงคุมที่ส่วนล่างสำหรับการควบคุมพารามิเตอร์คือ pitchbends และ vibrato
NIAONiao สามารถนำเข้าไฟล์สกุล MIDI, VSQX ,และ UST , แทร็คที่ส่งออกเป็นไฟล์ "Niao" ในรูปแบบสกุล (*.nn),และสามารถ render เสียงร้องโดยตรงเป็นไฟล์สกุล WAV, MP3, หรือ MIDI ได้
หมายเหตุ.
เนื่องจากนักร้องเสมือน NIAONiao เป็นโปรแกรมสังเคราะห์เสียงร้องเพลงสำหรับผู้ใช้ชาวจีนเป็นส่วนใหญ่จึงมีการพัฒนาโปรแกรมให้สามารถ render เสียงร้องได้บนคอมพิวเตอร์ที่มีการเข้ารหัส GB2312 (Guojia Biaozhun 国家标准) เป็นส่วนใหญ่ และผู้ใช้ที่ใช้การเข้ารหัส TIS-620 (มาตรฐานผลิตภัณฑ์อุตสาหกรรม 620-2533) หรือ Shift JIS (Shift Japanese Industrial Standards) บนคอมพิวเตอร์สำหรับผู้ใช้งานUTAU หรือนอกเหนือจากนี้จะพบปัญหาการ render เสียงได้ในบางผู้ใช้
รายชื่อแหล่งมรดกโลกในประเทศเกาหลีใต้

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเกาหลีใต้ทั้งสิ้น 17 แหล่ง ประกอบด้วยมรดกโลกทางวัฒนธรรม 15 แหล่ง และมรดกโลกทางธรรมชาติ 2 แห่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเกาหลีใต้มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 13 แห่ง
เอลลี โกลดิง

เอเลนา เจน "เอลลี" โกลดิง (เกิด 30 ธันวาคม ค.ศ. 1986) เป็นนักร้องชาวอังกฤษ, นักแต่งเพลง, นักดนตรีและโปร์ดิวเซอร์หลากหลายชิ้น เธอเริ่มอาชีพดนตรีเมื่อเธอพบโปรดิวเซอร์เพลง สตาร์สมิธ และแฟรงก์มิวสิก ต่อมาเธอพบกับเจมี ลิลลีไวต์ ซึ่งต่อมาเป็นผู้จัดการและฝ่ายคัดสรรและพัฒนาศิลปินของเธอ หลังจากเธอเซ็นสัญญากับสังกัดโพลีดอร์เรเคิดส์ในเดือนกรกฎาคม ค.ศ. 2009 โกลดิงออกอีพีชุดแรก "แอนอินโทรดักชันทูเอลลี โกลดิง" ในปีต่อมา
ใน ค.ศ. 2010 เธอเป็นนักร้องคนที่สองที่ติดอันดับผลสำรวจ ซาวด์ออฟ... ประจำปีของบรรษัทแพร่ภาพกระจายเสียงอังกฤษ และชนะรางวัลคริทิกส์ช้อยส์อะวอร์ดในงานบริตอะวอดส์ในปีเดียวกัน เธอออกสตูดิโออัลบั้มแรกชื่อ "ไลส์" ใน ค.ศ. 2010 อัลบั้มเปิดตัวที่อันดับหนึ่งบนชาร์ตอัลบั้มเพลงแห่งสหราชอาณาจักร และขายได้ 850,000 อัลบั้มในสหราชอาณาจักร เธอนำเพลง "ยัวร์ซอง" ของเอลตัน จอห์นมาขับร้องใหม่ ขึ้นอันดับที่สองในสหราชอาณาจักรในเดือนธันวาคม ค.ศ. 2010 และในวันที่ 29 เมษายน ค.ศ. 2011 เธอร้องเพลงนี้ในพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ที่พระราชวังบักกิงแฮม เพลง "ไลส์" จำหน่ายในสหรัฐอเมริกาในเดือนมีนาคม ค.ศ. 2011 และขึ้นอันดับที่สองบนชาร์ตบิลบอร์ดฮอต 100 และได้รับการรับรองระดับทองคำขาว 5 ครั้งในสหรัฐอเมริกา
โกลดิงออกสตูดิโออัลบั้มที่สอง "แฮลเซียน" จำหน่ายในเดือนตุลาคม ค.ศ. 2012 "เอนีธิงคูดแฮปเพิน" เป็นซิงเกิลแรกจากอัลบั้ม แฮลเซียนเปิดตัวที่อันดับที่สองในชาร์ตอัลบั้มแห่งสหราชอาณาจักร และเมื่อผ่านไป 65 สัปดาห์ อัลบั้มขึ้นอันดับหนึ่ง แฮลเซียนเปิดตัวที่อันดับที่ 9 บนชาร์ตบิลบอร์ด 200 อัลบั้ม "แฮลเซียนเดส์" เป็นอัลบั้มรุ่นปรับปรุงใหม่ ออกจำหน่ายในวันที่ 23 สิงหาคม ค.ศ. 2013 มีซิงเกิล "เบิร์น" ซึ่งเป็นซิงเกิลแรกที่ขึ้นอันดับหนึ่งในสหราชอาณาจักร ในงานประกาศรางวัลบริตอะวอดส์ 2014 เธอได้รับรางวัลสาขานักร้องเดี่ยวหญิงชาวอังกฤษ นับถึงปลายปี ค.ศ. 2013 เธอขายอัลบั้มได้ 4 ล้านอัลบั้ม และซิงเกิล 15 ล้านซิงเกิลทั่วโลก
คัตสึโอบูชิ

คัตสึโอบูชิ , โอกากะ , หรือ ปลาโอแห้ง เป็นหนึ่งในวัตถุดิบอาหารญี่ปุ่น หมายถึงเนื้อปลาโอแถบที่ผ่านการรมควันและหมักและนำไปตากแห้งจนแข็งตัวแล้ว คัตสึโอบูชิที่ถูกขูดจนเป็นฝอยนั้นถือเป็นวัตถุดิบที่สำคัญที่การทำดาชิ ซึ่งเป็นซุปตั้งต้นที่สามารถนำไปประกอบอาหารประเภทน้ำหลายอย่าง
พลรัตน์ รอดรักษา

พลรัตน์ รอดรักษา ชื่อเล่น ป๊อป เกิดเมื่อวันที่ 3 กันยายน พ.ศ. 2509 เป็นนักแสดง และนายแบบชาวไทย
พลรัตน์ รอดรักษา เกิดเมื่อวันที่ 3 กันยายน พ.ศ. 2509 เกิดที่จังหวัดอุดรธานี ปัจจุบันมาย้ายบ้านภูมิลำเนาอยู่ที่จังหวัดสระบุรี เริ่มเข้าสู่วงการบันเทิงจากการประกวดและได้รับรางวัลจากแบรนด์เสื้อผ้า เจฟ็อกซ์ จากนั้นจึงได้มาเป็นนายแบบลงหนังสือแพรว ก่อนจะเซ็นสัญญาเป็นนักแสดงในสังกัดช่อง 3 โดยการชักนำของ ศิริพงศ์ อรุณไพโรจน์ โดยจะรับบทน่าสงสารกับบทดีในช่วงแรก และได้จะรับบทร้ายส่วนใหญ่ในภายหลัง จากฝันร้ายสู่ความจริงที่อิ่มสุข หลังจากมีผลงานละครออกมาหลายครั้งก็ได้ออกจากวงการในปี พ.ศ. 2540 เพื่อทำค่ายมวยพักใหญ่ ต่อมาตั้งแต่ปี พ.ศ. 2555 จึงได้กลับมารับงานละครจนถึงปัจจุบัน พร้อมทั้งกลับมาเปิดค่ายมวยชื่อ ยอดมวยพลรัตน์ หรือ ยอดมวยตระกูลจิน
แม่น้ำกระบี่

แม่น้ำกระบี่ เป็นแม่น้ำสายเล็ก ๆ สายหนึ่งในจังหวัดกระบี่ ซึ่งอยู่ทางภาคใต้ฝั่งตะวันตกหรือฝั่งทะเลอันดามัน
แม่น้ำกระบี่ มีความยาวเพียง 5 กิโลเมตร ขนาบข้างไปด้วยเขาขนาบน้ำ แหล่งท่องเที่ยวที่สำคัญของจังหวัด นับว่าเป็นแม่น้ำสายที่สั้นที่สุดในประเทศไทย อยู่ในเขตอำเภอเมืองกระบี่ ก่อนไหลผ่านปากแม่น้ำลงสู่ทะเลอันดามัน มีความสำคัญ คือ บริเวณปากแม่น้ำนับว่าเป็นแหล่งธรรมชาติที่อุดมสมบูรณ์ เพราะเป็นพื้นที่ชุ่มน้ำ ซึ่งได้รับการประกาศให้เป็นพื้นที่ชุ่มน้ำในอนุสัญญาแรมซาร์ เมื่อปี พ.ศ. 2544 เต็มไปด้วยป่าโกงกาง และยังเป็นแหล่งอนุบาลปูทะเล ซึ่งเป็นสัตว์เศรษฐกิจที่สำคัญของไทย
เอลวิน มูร์ซาลีเยฟ

เอลวิน มูร์ซาลีเยฟ (17 สิงหาคม ค.ศ. 1988 –) เป็นนักมวยปล้ำเกรกโก-โรมันชายชาวอาเซอร์ไบจาน เขาได้รับเหรียญเงินจากการแข่งขันมวยปล้ำชิงแชมป์ยุโรป 2010 และเหรียญทองแดงจากการแข่งขันมวยปล้ำชิงแชมป์ยุโรป 2014
มหาวิทยาลัยศรีปทุม วิทยาเขตขอนแก่น

"ดูบทความหลักที่ มหาวิทยาลัยศรีปทุม"
มหาวิทยาลัยศรีปทุม วิทยาเขตขอนแก่น  เดิมชื่อ โรงเรียนพณิชยการขอนแก่น ซึ่งก่อตั้งเมือ 19 พ.ศ. 2511 ( ปี) ก่อนถูกรวมเข้าเป็นวิทยาเขตของมหาวิทยาลัยศรีปทุม ในปีการศึกษา 2556 
มหาวิทยาลัยศรีปทุม ได้ขยายการเรียนการสอน มายังจังหวัดขอนแก่น ภายใต้ชื่อ มหาวิทยาลัยศรีปทุม วิทยาเขตขอนแก่น ในปีการศึกษา 2556 โดยมีความมุ่งมั่นที่จะผลิตบัณฑิตที่มีคุณภาพทั้งทางด้านวิชาการและวิชาชีพออกสู่ตลาดแรงงาน และเพื่อรองรับการขยายตัวของธุรกิจและการค้าในภาคตะวันออกเฉียงเหนือและประเทศเพื่อนบ้าน ในแถบฝั่งแม่น้ำโขง รวมถึงเพื่อเป็นการตอบสนองการเปิดประชาคมเศรษฐกิจอาเซียนที่จะมาถึงในปี พ.ศ. 2558
พระมหากรุณาธิคุณที่ทรงมีต่อสถาบัน.
เมื่อวันที่ 22 กันยายน 2560 ใน เวลา 15.22 น. พระเจ้าหลานเธอพระองค์เจ้าอทิตยาทรกิติคุณ (ในขณะนั้น) ทรงเปิดงานเฉลิมพระเกียรติสมเด็จพระศรีนครินทราบรมราชชนนี จัดขึ้นเพื่อน้อมรำลึกถึงพระมหากรุณาธิคุณที่ทรงพระกรุณาโปรดเกล้าโปรดกระหม่อมพระราชทานนามสถาบันว่า ศรีปทุม
หลักสูตร.
คณะ.
<templatestyles src="Col-begin/styles.css"/>
วิทยาลัย.
<templatestyles src="Col-begin/styles.css"/>
รอตเทนโทเมโทส์

รอตเทนโทเมโทส์  เป็นเว็บไซต์ที่เปิดตัวในปี 2541 อุทิศให้กับการรบทปริทัศน์ภาพยนตร์และข่าว รู้จักกันอย่างกว้างขวางว่าเป็นผู้รวบรวมบทปริทัศน์ภาพยนตร์ ปัจจุบันครอบคลุมเนื้อหาโทรทัศน์ด้วย ชื่อของรอตเทนโทเมโทส์ (ท. มะเขือเทศเน่า) นั้น เกิดจากการปฏิบัติที่ผู้ชมจะโยนมะเขือเทศเน่าเมื่อไม่เห็นชอบกับการแสดงเวทีที่เลว บริษัทก่อตั้งขึ้นโดย Senh Duong และตั้งแต่เดือนมกราคม 2553 ได้รับการเป็นเจ้าของโดยฟิลค์สเตอร์ แต่ต่อมาฟิลค์สเตอร์ถูกซื้อต่อกิจการในปี 2554 โดยวอร์เนอร์บราเธอร์ส
การเลือกตั้งสมาชิกสภาแห่งชาติลาว พ.ศ. 2549

การเลือกตั้งสมาชิกสภาแห่งชาติ  เกิดขึ้นเมื่อวันที่ 30 เมษายน 2549 ซึ่งพรรคประชาชนปฏิวัติลาว (LPRP) ได้รับชัยชนะด้วยคะแนนเสียง 113 จาก 115 ที่นั่งใน สภาแห่งชาติลาว
แคมเปญ.
ทั้งหมด 175 ผู้สมัคร และ 115 ที่นั่ง ซึ่ง 173 ท่านเป็นสมาชิกของพรรคประชาชนปฏิวัติลาว LPRP
รายชื่อแหล่งมรดกโลกในประเทศเวียดนาม

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเวียดนามทั้งสิ้น 9 แหล่ง ประกอบด้วยแหล่งมรดกโลกทางวัฒนธรรม 6 แหล่ง แหล่งมรดกโลกทางธรรมชาติ 2 แหล่ง และแหล่งมรดกโลกแบบผสมอีก 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเวียดนามมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
รายชื่อแหล่งมรดกโลกในประเทศทาจิกิสถาน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศทาจิกิสถานทั้งสิ้น 5 แหล่ง ประกอบด้วยแหล่งมรดกโลกทางวัฒนธรรม 3 แหล่ง และแหล่งมรดกโลกทางธรรมชาติ 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศทาจิกิสถานมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง ดังนี้ 
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
ฤทธิ เบญจฤทธิ์

ฤทธิ เบญจฤทธิ์ ชื่อเล่น ฤทธิ์ เป็นนักหมากล้อมชาวไทย ผู้เคยครองตำแหน่งอันดับ 4 ของโลกในระดับเยาวชน
ประวัติ.
เดือนมกราคม พ.ศ. 2556 ในการแข่งขันหมากล้อมไทยแลนด์ 15 ดั้ง โกะลีก ฤทธิ เบญจฤทธิ์ สามารถเป็นฝ่ายชนะอภิรเดช จิรโศภิณ ผู้เคยเป็นคู่ปรับเก่านับสิบปี และในเดือนสิงหาคมของปีเดียวกัน เขาได้เป็นจ่าฝูงในการแข่งขัน “ราชันย์หมากล้อม” ประจำปี 2556 ด้วยสถิติชนะ 3 แพ้ 1 ในรอบ 8 คนสุดท้าย
พ.ศ. 2558 ฤทธิ เบญจฤทธิ์ ได้อันดับที่ 12 ในการแข่งรายการหมากล้อมสมัครเล่นชิงแชมป์โลก ครั้งที่ 36 ที่จัดขึ้น ณ ประเทศไทย
รายชื่อแหล่งมรดกโลกในประเทศคีร์กีซสถาน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคีร์กีซสถานทั้งสิ้น 3 แหล่ง ประกอบด้วยแหล่งมรดกโลกทางวัฒนธรรม 2 แหล่ง และแหล่งมรดกโลกทางธรรมชาติ 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศคีร์กีซสถานมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
รายชื่อแหล่งมรดกโลกในประเทศเติร์กเมนิสถาน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเติร์กเมนิสถานทั้งสิ้น 5 แหล่ง ประกอบด้วยแหล่งมรดกโลกทางวัฒนธรรม 4 แหล่ง และแหล่งมรดกโลกทางธรรมชาติ 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเติร์กเมนิสถานมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 8 แห่ง ดังนี้ 
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
รายชื่อแหล่งมรดกโลกในประเทศบังกลาเทศ

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศบังกลาเทศทั้งสิ้น 3 แหล่ง
สถานที่ที่ได้ขึ้นบัญชีรายชื่อเบื้องต้น.
ประเทศบังกลาเทศมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 5 แห่ง
รายชื่อแหล่งมรดกโลกในประเทศคาซัคสถาน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศคาซัคสถานทั้งสิ้น 6 แหล่ง ประกอบด้วยแหล่งมรดกโลกทางวัฒนธรรม 3 แหล่ง และแหล่งมรดกโลกทางธรรมชาติ 3 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศคาซัคสถานมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 13 แห่ง ดังนี้
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
รายชื่อแหล่งมรดกโลกในประเทศอุซเบกิสถาน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอุซเบกิสถานทั้งสิ้น 7 แหล่ง ประกอบด้วยแหล่งมรดกโลกทางวัฒนธรรม 5 แหล่ง และแหล่งมรดกโลกทางธรรมชาติ 2 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศอุซเบกิสถานมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 31 แห่ง
รายชื่อแหล่งมรดกโลกในประเทศเกาหลีเหนือ

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเกาหลีเหนือทั้งสิ้น 3 แหล่ง  
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเกาหลีเหนือมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 4 แห่ง
 "ปี ค.ศ. ใน "วงเล็บ" หมายถึงปีที่สถานที่นั้นๆ ได้รับขึ้นบัญชีรายชื่อเบื้องต้น"
รายชื่อแหล่งมรดกโลกในประเทศจีน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศจีนทั้งสิ้น 60 แหล่ง ประกอบด้วยมรดกโลกทางวัฒนธรรม 41 แหล่ง มรดกโลกทางธรรมชาติ 15 แห่ง และมรดกโลกแบบผสมอีก 4 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศจีนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 60 แห่ง
รายชื่อแหล่งมรดกโลกในประเทศมองโกเลีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมองโกเลียทั้งสิ้น 6 แหล่ง 
ประเทศมองโกเลียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 11 แห่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
ไอเดน อิงลิช

แมทธิว เรห์เวิลต์ (Matthew Rehwoldt) เกิด 7 ตุลาคม ค.ศ. 1987 เป็นนักมวยปล้ำอาชีพชาวอเมริกันที่เซ็นสัญญากับWWEเปิดตัวในNXTนาม ไอเดน อิงลิช (Aiden English) เป็นอดีตแชมป์แท็กทีม NXTร่วมกับไซมอน ก็อตช์ในนามเดอะวอดวิลเลียนส์
ปตูย

ปตูย  เป็นเมืองทางตะวันออกเฉียงเหนือของประเทศสโลวีเนีย มีเนื้อที่ทั้งหมด 25.6 ตร.กม. และมีประชากร 17,972 คน เมืองนี้เป็นเมืองที่เก่าแก่ที่สุดในประเทศสโลวีเนียที่มีผู้อาศัยตั้งแต่ยุคหินตอนปลายและพัฒนาเป็นป้อมทหารโรมัน ปตูยตั้งอยู่ในทางข้ามที่มีความสำคัญเชิงยุทธศาสตร์ระหว่างแม่น้ำดราวา ร่วมกับเส้นทางการค้าสมัยก่อนประวัติศาสตร์ระหว่างทะเลบอลติกกับทะเลเอเดรียติก พื้นที่นี้เป็นส่วนหนึ่งของภูมิภาคดั้งเดิมสติเรียและเคยเป็นส่วนหนึ่งของจักรวรรดิออสเตรีย-ฮังการี ในช่วงต้นคริสต์ศตวรรษที่ 20 พลเมืองส่วนใหญ่ในเมืองนี้พูดภาษาเยอรมัน แต่ปัจจุบันประชากรส่วนใหญ่เป็นชาวสโลวีเนีย
เจ้าศรีนวล ณ ลำปาง

เจ้าศรีนวล ณ ลำปาง (?-2486) มีนามเดิมว่า เจ้าสะเปาคำ หรือ สำเภาคำ เป็นธิดาในเจ้าบุญวาทย์วงษ์มานิต เจ้าผู้ครองนครลำปาง องค์ที่ 13 องค์สุดท้ายแห่งราชวงศ์ทิพย์จักราธิวงศ์ กับแม่เจ้าเมืองชื่น และเป็นผู้ที่มีบทบาทสำคัญในการขึ้นรั้งตำแหน่งเจ้าผู้ครองนครลำปาง ของเจ้าราชบุตร (แก้วเมืองพวน ณ ลำปาง) ผู้เป็นสวามี ในปี พ.ศ. 2465
ประวัติ.
เจ้าศรีนวล ณ ลำปาง เป็นราชธิดาในเจ้าบุญวาทย์วงศ์มานิต กับแม่เจ้าเมืองชื่น 
เจ้าศรีนวล สมรสกับเจ้าน้อยหม่อม โอรสเจ้านรนันท์ไชยชวลิต มีธิดา 1 คน คือ เจ้าหญิงอบ ณ ลำปาง 
ต่อมาสมรสกับเจ้าราชบุตร (แก้วเมืองพวน ณ ลำปาง) โอรสในเจ้าราชบุตร (รวงคำ ณ ลำปาง) มีโอรสธิดา 6 คน คือ
บทบาทในการสนับสนุนการแต่งตั้งเจ้าผู้ครองนครลำปาง.
เมื่อเจ้าบุญวาทย์วงศ์มานิต ถึงแก่พิราลัยในปี พ.ศ. 2465 เจ้าศรีนวล ได้มีส่วนสำคัญในการสนับสนุนให้เจ้าราชบุตร (แก้วเมืองพวน ณ ลำปาง) ได้รับแต่งตั้งให้รั้งนครลำปาง (หมายถึงการรักษาการในตำแหน่งเจ้าหลวง) เนื่องจากเจ้าบุญวาทย์วงษ์มานิต ไม่มีราชโอรสกับราชเทวี มีเพียงโอรสกับเทวีองค์อื่น ๆ ซึ่งโดยหลักการแล้วการแต่งตั้งเจ้าผู้ครองนคร สมควรจะแต่งตั้งจากเจ้าขันห้าใบ ที่ดำรงฐานันดรชั้นสูงกว่า กล่าวคือ สมควรจะแต่งตั้งเจ้าราชวงศ์ (แก้วปราบเมรุ ณ ลำปาง) แต่ในครั้งนั้นเจ้าศรีนวล ได้มีหนังสือไปยังราชสำนักกรุงเทพ ความตอนหนึ่งว่า
<templatestyles src="แม่แบบ:คำพูด/style.css" />หากข้าเจ้าถือกำเนิดมาเป๋นจาย ศักดิ์และสิทธิ์ทุกอย่างจะตกเป็นของข้าเจ้าโดยชอบธรรมและข้าเจ้าขอใช้สิทธิ์การเป็นบุตรีเพียงคนเดียวในป้อเจ้าบุญวาทย์ฯ หื้อเจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากป้อเจ้าแทน
ส่งผลให้ราชสำนักกรุงเทพ จึงต้องแต่งตั้งให้เจ้าราชบุตร (แก้วเมืองพวน ณ ลำปาง) รั้งตำแหน่งเจ้าผู้ครองนครลำปาง สืบแทนเจ้าบุญวาทย์วงษ์มานิต แม้ว่าจะมีฐานะเป็นเพียงพระชามาดาก็ตาม
ภายหลังการถึงแก่พิราลัยของเจ้าบุญวาทย์วงษ์มานิต ในปี พ.ศ. 2465 แล้ว เจ้าศรีนวล กับสวามีในฐานะเจ้าผู้ครองนครลำปาง ก็หาได้มีฐานะอันมั่งคั่งร่ำรวยแต่ดังก่อน แม้จะเป็นผู้รับผิดชอบมรดกของเจ้าบุญวาทย์วงษ์มานิต แต่ไม่สามารถจัดการเรื่องหนี้สินได้ เจ้าราชบุตรได้พยายามขอยืมเงินรัฐบาลไปประมูลซื้อคุ้มหลวงคืน และยังร้องขอให้รัฐบาลสยามรับซื้อคุ้มหลวงเอง ดังปรากฏในความตอนหนึ่งที่พระศรสุรราช (เปลื้อง ศาสตระรุจิ) กราบทูลอภิรัฐมนตรี เมื่อวันที่ 30 มกราคม พ.ศ. 2468 ว่าเจ้าราชบุตร ในฐานผู้จัดการมรดกจำนวนประมาณ 11 แสนบาทเศษ ได้ใช้สอยหมดเปลืองไปในทางสุรุ่ยสุร่าย คงเหลือไม่เกินกว่าร้อยละ 30 และสมเด็จพระเจ้าบรมวงศ์เธอ กรมพระยาดำรงราชานุภาพ ได้มีหนังสือกราบทูลสมเด็จพระเจ้าพี่ยาเธอ เจ้าฟ้ายุคลทิฆัมพร กรมหลวงลพบุรีราเมศวร์ กล่าวถึงเจ้าราชบุตร และเจ้าศรีนวล ว่าถึงกับสิ้นเนื้อประดาตัว มีแต่หนี้สินรุงรัง เป็นอันสิ้นหวังที่จะใช้เงินมรดกปลงศพเจ้าบุญวาทย์วงษ์มานิตได้
การเลือกตั้งสมาชิกสภาแห่งชาติลาว พ.ศ. 2545

การเลือกตั้งสมาชิกสภาแห่งชาติ เกิดขึ้นเมื่อวันที่ 24 กุมภาพันธ์ 2545 ซึ่ง พรรคประชาชนปฏิวัติลาว (LPRP) ได้รับชัยชนะด้วยคะแนนเสียง 109 ที่นั่งในสภาแห่งชาติลาว
แคมเปญ.
จากทั้งหมด 166 ผู้สมัคร และ 109 ที่นั่ง ซึ่ง 165 ท่าน เป็นสมาชิกของพรรคประชาชนปฏิวัติลาวLPRP
รายชื่อแหล่งมรดกโลกในประเทศจอร์แดน

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศจอร์แดนทั้งสิ้น 7 รายการ 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศจอร์แดนมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 14 แห่ง
รายชื่อแหล่งมรดกโลกในประเทศกาตาร์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศกาตาร์ทั้งสิ้น 1 แหล่ง 
 "*หมายเหตุ: ระบุชื่อสถานที่ตามที่ขึ้นทะเบียนในบัญชีมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศกาตาร์มีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 1 แห่ง
ฮวัง กโย-อัน

ฮวัง กโย-อัน (เกาหลี: ; ฮันจา: ; อาร์อาร์: "Hwang Gyo-an"; 15 เมษายน ค.ศ. 1957) เป็นนักกฎหมายและนักการเมืองชาวเกาหลีใต้ อดีตรักษาการประธานาธิบดีและนายกรัฐมนตรีเกาหลีใต้
ฮวังได้ขึ้นดำรงตำแหน่งรักษาการประธานาธิบดี หลังรัฐสภาเกาหลีใต้ถอดถอนพัก กึน-ฮเย ออกจากตำแหน่งประธานาธิบดี เมื่อวันที่ 9 ธันวาคม ค.ศ. 2016 ทำให้อำนาจบริหารทั้งหมดถูกถ่ายโอนให้กับฮวังตามบทบัญญัติแห่งรัฐธรรมนูญเกาหลีใต้ มาตรา 71 และในวันที่ 10 มีนาคม ค.ศ. 2017 ศาลรัฐธรรมนูญมีมติรับรองการถอดถอนพักออกจากตำแหน่ง มีข้อส้งเกตจากนักวิเคราะห์การเมืองของเกาหลีใต้หลายคนมองว่า ฮวัง ไม่น่าจะขึ้นมาเป็นผู้สมัครในการเลือกตั้งที่จะมาถึงได้ เนื่องจากเขาใกล้ชิดกับรัฐบาลของพักมากเกินไป เนื่องจากในช่วงที่รัฐสภาถอดถอนอดีตประธานาธิบดีพัก ฮวังเป็นสมาชิกระดับสูงเพียงไม่กี่คนในคณะรัฐบาลที่ออกมาปกป้องเธอจากข้อครหาเรื่องการคอร์รัปชั่น และในที่สุดฮวังประกาศว่าตนจะไม่ลงสมัครชิงตำแหน่งประธานาธิบดีเกาหลีใต้ ซึ่งจะมีขึ้นในช่วงเดือน พฤษภาคม ค.ศ. 2017 และเมื่อวันที่ 10 พฤษภาคม เขาได้สิ้นสุดการปฏิบัติหน้าที่รักษาการประธานาธิบดีหลังจาก มุน แจ-อิน ชนะเลือกตั้งและได้สาบานตนเข้ารับตำแหน่งในวันดังกล่าว
ในช่วงที่เขาดำรงตำแหน่งรักษาการประธานาธิบดี มีเหตุการณ์ที่ตึงเครียดระหว่างสหรัฐอเมริกาและเกาหลีเหนือ และในช่วงกลางเดือน เมษายน ค.ศ. 2017 เขาได้มีโอกาสต้อนรับการเยือนอย่างเป็นทางการของรองประธานาธิบดีสหรัฐอเมริกา อันมีขึ้นระหว่างความตึงเครียดในสถานการณ์คาบสมุทรเกาหลี ที่มีขึ้นหลังจากเกาหลีเหนือทดลองขีปนาวุธหลายครั้งและสหรัฐอเมริกาเกิดความไม่พอใจจึงได้นำเรือรบเข้าประชิดเกาหลีเหนือมากยิ่งขึ้นด้วย
ประวัติ.
ฮวังเกิดเมื่อวันที่ 21 พฤษภาคม ค.ศ. 1957 สำเร็จการศึกษาระดับเตรียมอุดมศึกษาจากโรงเรียนมัธยมศึกษาคย็องกีเมื่อปี ค.ศ. 1976 สำเร็จการศึกษานิติศาสตรบัณฑิตจากวิทยาลัยกฎหมาย มหาวิทยาลัยซ็องกยูกวันเมื่อปี ค.ศ. 1981 และปีเดียวกันนั้นเขาผ่านสอบเนติบัณฑิตเป็นอันดับที่ 33
ในปี ค.ศ. 2006 เขาได้เป็นนิติศาสตร์มหาบัณฑิตจากโรงเรียนกฎหมาย มหาวิทยาลัยซ็องกยูกวัน และทำงานเป็นทนายความในศาลเกาหลีใต้
ในปี ค.ศ. 2015 ประธานาธิบดีเกาหลีใต้พัก กึน-ฮเย แต่งตั้งนายฮวังเป็นนายกรัฐมนตรีประเทศเกาหลีใต้
ซัมซุง กาแลคซี อี7

ข้อมูลจำเพาะ.
ฮาร์ดแวร์.
โทรศัพท์รุ่นนี้ใช้หน่วยประมวลผล Snapdragon 410 Quad Core ความเร็ว 1.2 GHz หน่วยความจำตัวเครื่อง (ROM) 16 GB  หน้าจอ 5.5 นิ้ว กล้องหน้ามีความละเอียดถึง 5 ล้านพิกเซล และกล้องหลังมีความละเอียดถึง 13 ล้านพิกเซล
ซอฟแวร์.
ใช้ระบบปฏิบัติการแอนดรอยด์ 4.4.4. สำหรับแอนดรอยด์ 5.0 นั้น อัปเดตได้เฉพาะในประเทศอังกฤษและสหราชอาณาจักรเท่านั้น
กินทามะ มารุ

ต่อไปนี้เป็นรายชื่อตอนจากซีรีส์อนิเมะโทรทัศน์ กินทามะ มารุ (; โรมาจิ: "Gintama°") ซึ่งสร้างจากซีรีส์มังงะ "กินทามะ" โดยฮิเดอากิ โซราจิ ผลิตโดยบีเอ็นพิกเจอส์ ของ บันไดนัมโกะโฮลดี้งส์ ชึ่งเป็นสตูดีโอที่แยกตัวออกมาจากซันไรส์ เรี่มออกกากาศทางทีวีโตเกียวเมื่อ 8 เมษายน พ.ศ. 2558 เป็นภาคต่อของกินทามะตั้งแต่เรื่องนี้หยุดฉายเมื่อปี 2556 เรื่องนี้กำกับโดยชิซูมุ มิยาวากิ โดยมี โยอิจิ ฟูจิตะ ผู้กำกับของปีที่แล้วเป็นผู้ดูแล โดยเนี้อเรี่องยังกล่าวถึงอตีตชามูไรนามว่า ซากาตะ กินโทกิ และลูกจ้างของเขาสองคนคือ ชิมูระ ชินปาจิ และคางุระ ทั้งสามทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน
ในประเทศไทย อนิเมะ "กินทามะ มารุ" ออกอากาศครั้งแรกทางช่องทรูสปาร์ก จัมป์ ตั้งแต่วันที่ 13 ธันวาคม พ.ศ. 2560 ถึง 12 มีนาคม พ.ศ. 2561
รายชื่อตอน.
<onlyinclude>
</onlyinclude>
สโมสรวอลเลย์บอลเซเซกาโซเฟีย

เซเซกาโซเฟีย  หรือ สโมสรกีฬากลางแห่งกองทัพบก โซเฟีย  เป็นสโมสรวอลเลย์บอลชายระดับอาชีพตั้งอยู่ในโซเฟีย ประเทศบัลแกเรีย ก่อตั้งขึ้นในวันที่ 5 พฤษภาคม ค.ศ. 1948 โดยเป็นหนึ่งในสังกัดของสโมสรกีฬากลางแห่งกองทัพบก โซเฟีย
ยูรี ตีเลอมันส์

ยูรี ตีเลอมันส์ (เกิด 7 พฤษภาคม ค.ศ. 1997) เป็นนักฟุตบอลชาวเบลเยียมปัจจุบันเล่นในตำแหน่งกองกลางให้กับ แอสตันวิลลาในพรีเมียร์ลีก และทีมชาติเบลเยียม
ตีเลอมันส์เริ่มต้นอาชีพกับอันเดอร์เลคต์ ตลอดสี่ฤดูกาลกับสโมสร เขาลงเล่น 185 นัด ยิงได้ 35 ประตู และพาทีมชนะเลิศลีกสองสมัย และได้รับรางวัลนักฟุตบอลอาชีพยอดเยี่ยมของเบลเยียมใน ค.ศ. 2017 เขาเป็นผู้เล่นชาวเบลเยียมที่ทำลายสถิติผู้เล่นอายุน้อยสุดที่ได้ลงเล่นในการแข่งขันยูฟ่าแชมเปียนส์ลีก ด้วยวัยเพียง 16 ปี 148 วัน
ตีเลอมันส์ลงเล่นให้กับทีมชาติเบลเยียมชุดเยาวชนหลายรุ่นอายุ และลงเล่นให้กับทีมชาติชุดใหญ่ครั้งแรกในเดือนพฤศจิกายน ค.ศ. 2016 ในวัยเพียง 19 ปี นอกจากนี้ เขายังเป็นส่วนหนึ่งของทีมชาติชุดที่จบอันดับที่ 3 ในฟุตบอลโลก 2018
สโมสรอาชีพ.
อันเดอร์เลคต์.
ตีเลอมันส์มาจากทีมเยาวชนของอันเดอร์เลคต์และเซ็นสัญญาอาชีพฉบับแรกกับสโมสรในวัยเพียง 16 ปี
ในวันที่ 21 กรกฎาคม ค.ศ. 2013 เขามีชื่อในทีมชุดใหญ่ของสโมสร และมีชื่อเป็นตัวสำรองที่ไม่ได้ลงเล่นในนัดที่เอาชนะเคงก์ 1–0 ในเบลเจียนซูเปอร์คัพ สัปดาห์ เขาลงเล่นให้กับทีมชุดใหญ่ครั้งแรกในเบลเจียนโปรลีกนัดเปิดฤดูกาลที่เปิดบ้านแพ้โลเคเรน 2–3 เขาลงเล่นเป็นตัวสำรองแทนที่ Sacha Kljestan ในนาทีที่ 25 เขากลายเป็นผู้เล่นอายุน้อยที่สุดอันดับที่ 4 ที่ได้ลงเล่นในลีกเบลเยียม
ในวันที่ 2 ตุลาคม ค.ศ. 2013 เขากลายเป็นผู้เล่นชาวเบลเยียมที่ทำลายสถิติผู้เล่นอายุน้อยสุดที่ได้ลงเล่นในการแข่งขันยูฟ่าแชมเปียนส์ลีก ในนัดที่พบกับโอลิมเบียโกส ด้วยวัยเพียง 16 ปี 148 วัน เขาลงเล่นให้กับสโมสร 29 นัด (เป็นตัวจริง 21 นัด) ช่วยให้กับอันเดอร์เลคต์ชนะเลิศลีกฤดูกาล 2013–14 โดยในวันที่ 6 เมษายน ค.ศ. 2014 เขาทำประตูช่วยให้ทีมเอาชนะกลึบบรึคเคอ 3–0 นอกจากนี้ เขายังจ่ายบอลให้ Cyriac ทำประตูได้ด้วย ตีเลอมันส์ได้รับรางวัลผู้เล่นดาวรุ่งแห่งปีของเบลเยียมในสองฤดูกาลแรกที่เขาได้ลงเล่น
ตีเลอมันส์ยิง 13 ประตูจากการลงเล่นในลีก 37 นัด ช่วยให้ทีมชนะเลิศลีกฤดูกาล 2016–17 เขาได้รับรางวัลอีโบนีชูประจำปี 2017 ในฐานะผู้เล่นเชื้อสายแอฟริกาที่ดีที่สุด และได้รับรางวัลนักฟุตบอลอาชีพยอดเยี่ยมของเบลเยียมประจำฤดูกาล 2016–17 เขาทำ 5 ประตูจากการลงเล่น 15 นัดในยูฟ่ายูโรปาลีก ฤดูกาล 2016–17 โดยเขาพาทีมเข้าถึงรอบก่อนรองชนะเลิศ และมีชื่อติดทีมยอดเยี่ยมยูโรปาลีกฤดูกาลนั้นด้วย
รูปแบบการเล่น.
ตีเลอมันส์ได้เริ่มเล่นในตำแหน่งกองกลางตัวคุมเกม แต่เบสนิค ฮาซี ผู้จัดการอันเดอร์เลคต์ ได้เปลี่ยนตำแหน่งให้เล่นในบทบาทเกมรุกมากขึ้น ตีเลอมันส์ได้ทำประตูโดยการยิงไกลและได้รับการเปรียบเทียบกับแฟรงก์ แลมพาร์ด และอักเซล วิตเซล ใน ค.ศ. 2015 สกายสปอตส์ได้กล่าวถึงความโดดเด่นของเขาที่เล่นได้ทั้งกองกลางที่เล่นเกมรับและเกมรุก โดยที่มีความเร็ว การส่งบอล และพลกำลังในการยิงที่ดูเหมาะสมในช่วงหลัง เปาล์ ฟัน ฮิมสต์ อดีตผู้จัดการอันเดอร์เลคต์และนักฟุตบอลชาวเบลเยียม ก็ได้กล่าวว่าตีเลอมันส์มีทักษะการส่งบอลไกลที่ดี
บิกการ์ตูนเดตาเบส

เดอะบิกการ์ตูนเดตาเบส (BCDB)  เป็นฐานข้อมูลออนไลน์เกี่ยวกับภาพยนตร์การ์ตูน, การ์ตูนแอนิเมชั่น, การ์ตูนทางโทรทัศน์ และภาพยนตร์สั้น ก่อตั้งโดย เดฟ โคช์ เมื่อวันที่ 3 ตุลาคม ค.ศ. 1996
พระเจ้ามีนเยเดะบะ

พระเจ้ามีนเยเดะบะ ([mɪ́ɰ̃.jɛ́ deɪ̯ʔ.pa̰]) เป็นพระมหากษัตริย์พระองค์ที่ 7 ของราชวงศ์ตองอูแห่งพม่า พระองค์ครองราชบัลลังก์ในเดือนกรกฎาคม พ.ศ. 2171 หลังจากที่ลอบปลงพระชนม์พระราชบิดาของพระองค์ คือ พระเจ้าอะเนาะเพะลูน ที่ทรงทราบว่าพระองค์ลักลอบเป็นชู้กับนางสนม ธิดาของเจ้าเมืองเชียงตุง พระเจ้าอะเนาะเพะลูนได้ตรัสบริภาษพระองค์อย่างรุนแรงว่าสิ่งที่พระองค์ทำคือการทรยศและไม่สมควรมีพระชนม์อยู่
หลังจากการลอบปลงพระชนม์พระราชบิดา พระเจ้ามีนเยเดะบะก็ทำให้เหล่าเสนาบดีประกาศให้พระองค์เป็นกษัตริย์ แต่พระองค์ก็ยังต้องชิงบัลลังก์กับสองพระปิตุลา พระเจ้าตาลูนและมังรายกะยอฉะวา ซึ่งเสด็จไปที่รัฐฉานเพื่อระดมกำลังทหาร พระเจ้ามีนเยเดะบะ ไม่มีพระราชอำนาจควบคุมอาณาจักร เกินกว่าพะโคซึ่งเป็นเมืองหลวงของอาณาจักร ตลอด พ.ศ. 2171 สองพระปิตุลาพระเจ้าตาลูนและมังรายกะยอฉะวา เสด็จกลับมาจากรัฐฉานและควบคุมพม่าตอนบน ในขณะที่คนอื่น ๆ จำนวนมากในพม่าไม่เห็นด้วยกับการปกครองของพระองค์ ใน พ.ศ. 2172 พระเจ้าทาลุนเสด็จลงมาจากอังวะเพื่อพิชิตพม่า กษัตริย์แห่งอาระกันส่งกองทัพไปช่วยพระเจ้ามีนเยเดะบะแต่ก็เปล่าประโยชน์ ในเดือนสิงหาคม พ.ศ. 2172 กษัตริย์ผู้ทำปิตุฆาตถูกยึดอำนาจโดยผู้บัญชาการทหารรักษาพระองค์และส่งตัวพระองค์ให้กับพระเจ้าตาลูน พระเจ้าตาลูนปฏิเสธคำขอของพระองค์ที่จะทรงผนวชเป็นพระภิกษุสงฆ์ และสำเร็จโทษพระองค์ในเดือนพฤศจิกายนปีนั้น
หมายเหตุ.
<templatestyles src="Reflist/styles.css" />
พระเจ้ามังกะยอดิน

พระเจ้ามังกะยอดิน  เป็นพระมหากษัตริย์แห่งราชวงศ์ตองอูของพม่า ตั้งแต่ พ.ศ. 2216 ถึง พ.ศ. 2241 พระเจ้ามังกะยอดิน เจ้าเมืองพินดาเล ได้รับเลือกโดยเสนาบดีมากกว่าพระโอรสองค์โต เป็นพระมหากษัตริย์หลังจากที่พระเชษฐาของพระองค์ พระเจ้านราวาระ สวรรคตอย่างกะทันหันใน พ.ศ. 2216 กลุ่มขุนนางที่สนับสนุนพระองค์ได้รับอำนาจและทรงกำจัดขุนนางกลุ่มอื่น ๆ อำนาจของอาณาจักรค่อย ๆ ลดลงในช่วงการปกครองของพระองค์ พม่าถูกสยามเข้าโจมตีในสมัยของพระองค์#เปลี่ยนทาง 
ในรัชสมัยพระองค์ "Zatadawbon Yazawin" เดิมเป็นเพียงรายการวันครองราชย์ของราชวงศ์พม่าทั้งหมดที่ได้รับการปรับปรุงอย่างต่อเนื่อง ภายหลังกลายมาเป็นพงศาวดารฉบับสมบูรณ์
แอนิมัลฟาร์ม

แอนิมัลฟาร์ม  เป็นนวนิยายสั้นเชิงอุปมานิทัศน์ที่เขียนโดยจอร์จ ออร์เวลล์ ตีพิมพ์ครั้งแรกในเดือนสิงหาคม พ.ศ. 2488 นิยายเรื่องนี้สะท้อนถึงเหตุการณ์การปฏิวัติรัสเซีย, กลุ่มบอลเชวิค และ การครองอำนาจของสตาลิน โดยใช้สัตว์เป็นตัวดำเนินเรื่อง เนื้อเรื่องเกี่ยวกับสัตว์ที่ก่อกบฏขับไล่มนุษย์เพื่อสร้างสังคมที่มีแต่ความสุข, ความเท่าเทียม และ เสรีภาพ แต่ในท้ายที่สุดการก่อกบฏของเหล่าสัตว์ถูกทรยศ และ สังคมของสัตว์เหล่านี้ก็กลับไปแย่เหมือนเดิมเหมือนสมัยที่มนุษย์ยังครอง โดยมีเผด็จการที่ชื่อนโปเลียนเป็นผู้นำ
ออร์เวลล์ซึ่งเป็นผู้สนับสนุนแนวคิดสังคมนิยมประชาธิปไตย มองว่าสหภาพโซเวียตนั้น "ปกครองอย่างโหดร้าย" และเขาใช้นิยายเรื่องนี้เพื่อเสียดสีการปกครองของสตาลิน
"แอนิมัลฟาร์ม" ได้รับการยกย่องจากนิตยสารไทม์ให้เป็นหนึ่งในนิยายภาษาอังกฤษที่ดีที่สุด 100 เรื่อง ระหว่างปี พ.ศ. 2466–2548 และอยู่ในอันดับที่ 31 ของรายชื่อนิยายที่ดีที่สุดในคริสต์ศตวรรษที่ 20 ของสำนักพิมพ์มอเดิร์นไลบรารี นอกจากนี้ยังได้รับการดัดแปลงเป็นสื่อต่าง ๆ จำนวนมาก
เบื้องหลัง.
ออร์เวลล์เขียนนิยายเรื่องนี้ระหว่างเดือนพฤศจิกายน พ.ศ. 2486 ถึงเดือนกุมภาพันธ์ พ.ศ. 2487 ซึ่งในขณะนั้นสหราชอาณาจักรกำลังเป็นพันธมิตรกับสหภาพโซเวียตในสงครามโลกครั้งที่สอง และชาวอังกฤษส่วนใหญ่ต่างยกย่องสตาลิน แต่ตัวออร์เวลล์เองกลับไม่ชอบใจกับเรื่องดังกล่าว ในตอนแรกต้นฉบับถูกหลายสำนักพิมพ์ปฏิเสธ แต่ภายหลังได้รับความนิยมเนื่องจากความสัมพันธ์ของทั้งสองประเทศที่เปลี่ยนแปลงไปในช่วงสงครามเย็น
เรื่องย่อ.
เป็นเรื่องที่มีท้องเรื่องอยู่ที่ฟาร์มสัตว์แห่งหนึ่งตามชื่อต้นฉบับภาษาอังกฤษ โดยฟาร์มสัตว์แห่งนี้มีผู้ชายคนหนึ่งเป็นเจ้าของและผู้ควบคุมกิจการต่าง ๆ ในฟาร์ม ซึ่งทำให้เหล่าสรรพสัตว์ต่าง ๆ ที่อาศัยอยู่ภายในฟาร์มเหล่านั้นไม่พอใจเนื่องจากเห็นว่าเจ้าของฟาร์มซึ่งเป็นมนุษย์นั้น มีลักษณะที่ปกครองแบบเผด็จการมากเกินไป จึงคิดอยากจะเปลี่ยนผู้ปกครองฟาร์มคนใหม่เป็นสัตว์เหมือนกันคือ หมู แต่ภายหลังจากที่สามารถทำให้ความหวังเป็นจริงคือสามารถเอาหมูมาปกครองฟาร์มได้แทนผู้ปกครองเดิมคือมนุษย์ได้จริง กลับปรากฏว่าผู้ปกครองฟาร์มสัตว์ตัวใหม่ที่เป็นหมูที่ชื่อนโปเลียนนั้นกลับมีลักษณะการปกครองที่เผด็จการกว่าผู้ปกครองเดิมที่เป็นคนเสียอีก โดยในหนังสือเรื่องนี้มีการเปรียบเทียบสัตว์ต่าง ๆ ให้มีลักษณะนิสัยเฉพาะต่าง ๆ กันไป เช่น อีกาเพื่อเสียดสีนักบวชในศาสนาคริสต์ว่ามีลักษณะชอบประจบสอพลอเจ้านาย เวลาเจ้านายพูดอะไรก็จะเออออห่อหมกด้วยเหมือนลูกขุนพลอยพยัก และมีลักษณะเจ้าเล่ห์ไว้ใจไม่ได้ การที่เปรียบอีกากับพระในคริสต์ศาสนา เนื่องจากพระในคริสต์ศาสนาสวมชุดนักบวชเป็นสีดำ, บ็อกเซอร์ที่เป็นม้าเพื่อเสียดสีแรงงานที่ถูกหลอกใช้โดยพรรคคอมมิวนิสต์ (โดยเฉพาะบอลเชวิค) เป็นตัวละครที่เสียดสีผู้ใช้แรงงานหนักที่ช่วยเหลือการก่อกบฏ และ ถูกมองว่าเป็นวีรบุรุษแนวหน้าของการปฏิวัติแต่สุดท้ายโดนทรยศ
ฉบับภาษาไทย.
"แอนิมัลฟาร์ม" ได้รับการแปลเป็นภาษาไทยหลายสำนวน อาทิ
พระเจ้าตะนินกันเหว่

พระเจ้าตะนินกันเหว่ (#เปลี่ยนทาง; ป. ค.ศ. 1689 – 14 พฤศจิกายน ค.ศ. 1733) เป็นพระมหากษัตริย์แห่งราชวงศ์ตองอูของพม่า ตั้งแต่ ค.ศ. 1714 ถึง 1733 ในช่วงรัชสมัยของพระองค์ราชอาณาจักรไม่มีเสถียรภาพภายในและภายนอก พระองค์เผชิญหน้ากับการจลาจลโดยพระปิตุลาซึ่งเป็นเจ้าเมืองพุกาม ในทิศตะวันตกเฉียงเหนือมณีปุระขี่ม้าบุกเข้าไปในดินแดนของพม่าในช่วงต้นปี ค.ศ. 1724 การเดินทัพที่จะตอบโต้มณีปุระเมื่อเดือนพฤศจิกายน ค.ศ. 1724 กลับล้มเหลว ในภาคตะวันออกและภาคใต้ของล้านนา (เชียงใหม่) ที่อยู่ภายใต้การปกครองของพม่าตั้งแต่ ค.ศ. 1558 ก็แยกตัวเป็นอิสระสำเร็จในปี ค.ศ. 1727 พระเจ้าทนินกันเวพยายามที่จะยึดคืนภูมิภาคที่แยกตัวเป็นครั้งที่สองแต่ก็ทรงล้มเหลว โดย ค.ศ. 1732 ภาคใต้ของล้านนาเป็นอิสระ ส่วนทหารพม่าที่เชียงแสนในภาคเหนือของล้านนาก็ถูกคุมขัง เกิดจลาจลไปทั่วหุบเขาปิงรอบเมืองเชียงใหม่
ใน ค.ศ. 1724 อู้กะลาเขียน"มหาราชวงศ์" (พงศาวดารใหญ่) เสร็จสมบูรณ์ โดยเป็นพงศาวดารแห่งชาติฉบับสมบูรณ์ฉบับแรกเกี่ยวกับพงศาวดารประวัติศาสตร์พม่าโดยอ้างอิงจากแหล่งข้อมูลก่อนหน้า
พระชนมชีพช่วงต้น.
พระองค์เสด็จพระราชสมภพจากรัชทายาท เจ้าชายสเน่ห์ กับอัครมเหสีมหาเทวีใน ค.ศ. 1689 พระองค์ได้รับการแต่งตั้งเป็นรัชทายาทในวันที่ 1 พฤศจิกายน ค.ศ. 1711 (วันอาทิตย์ แรม 8 ค่ำ เดือนดะซองโม่น 1073 ME)
หมายเหตุ.
<templatestyles src="Reflist/styles.css" />
ปี่ภูไท

ปี่ภูไท หรือ ปี่ลูกแคน หรือ ปี่ผู้ไท เป็นเครื่องดนตรีของชาติพันธุ์ภูไท (ผู้ไท) จังหวัดกาฬสินธุ์ สกลนคร นครพนม อุดรธานี มุกดาหาร ในภาคอีสานของประเทศไทย และในแขวงสุวรรณเขต แขวงเชียงขวาง และแขวงคำม่วนในประเทศลาว ทำจากไม้ไผ่เฮี้ย หรือไม้กู่แคน หรือไผ่ลูกแคน แต่เริ่มมีจำนวนน้อยลงเนื่องจากไม้ไผ่เฮี้ยเริ่มหายาก ปี่ภูไทมีลักษณะคล้ายปี่จุมของภาคเหนือ คือมีลิ้นที่ทำจากโลหะจำพวก ทอง ทองแดง เงิน และมีเสียงวิธีการเป่าที่คล้ายกัน ปี่ภูไทเสียงแหลมกังวาน ใช้บรรเลงกับเครื่องดนตรีชนิดอื่น ๆ ได้ เช่น แคน พิณ ซอบั้ง และกระจับปี่ ใช้บรรเลงประกอบพิธีเลี้ยงผีปู่ตา พิธีหมอเหยา การลำผู้ไท (รำผู้ไท) และการฟ้อนผู้ไท ปราชญ์ชาวบ้านผู้เชี่ยวชาญการเป่าปี่ภูไท อยู่ที่บ้านกุดหว้า ตำบลกุดหว้า อำเภอกุฉินารายณ์ จังหวัดกาฬสินธุ์ คือ เมฆ ศรีกำพล ศิลปินมรดกอีสาน สาขาปี่ภูไท มหาวิทยาลัยขอนแก่น นอกจากนี้ยังประยุกต์เล่นกับวงดนตรีพื้นบ้านอีสาน เช่น วงโปงลาง ซึ่งได้รับความนิยมอย่างแพร่หลาย ลายเพลงที่นิยมเล่นคือ ลายภูไทใหญ่ และลายภูไทน้อย
วิธีการทำปี่ภูไท.
วิธีการทำปี่ภูไทมี 4 ขั้นตอน ดังนี้
พระเจ้ามหาธรรมราชาธิบดี

พระเจ้ามหาธรรมราชาธิบดี ([məhà dəma̰jàzà dḭpədḭ]) เป็นพระมหากษัตริย์พระองค์สุดท้ายของราชวงศ์ตองอูของพม่า ตั้งแต่ พ.ศ. 2276 ถึง พ.ศ. 2295 เมื่อพระองค์ครองราชย์ราชอาณาจักรก็เสื่อมลงอย่างรวดเร็ว และความด้อยประสบการณ์ของพระองค์ทำให้อาณาจักรเสื่อมลงอย่างรวดเร็วที่สุดในช่วงปลายราชวงศ์ตองอู และทำให้เกิดการล่มสลายของอาณาจักรในช่วงรัชสมัย 18 ปีในรัชกาลของพระองค์
บันทึกของเลตเว นอระธา (Letwe Nawrahta) ข้าราชสำนักคนสำคัญ กล่าวถึงเหตุการณ์ครั้งสำคัญเกี่ยวกับการเจรจาการทูตระหว่างราชสำนักอังวะกับอยุธยา ไว้ว่ามีการส่งของบรรณาการเพื่อสร้างปฏิสัมพันธ์กับราชสำนักอยุธยา และเหตุการณ์ที่ทำให้เมืองอังวะเสื่อมลง เนื่องจากเกิดสงครามจากการรุกรานโดยชาวมอญ กระทั่งเกิดทุพภิกขภัย ราชสำนักพม่าจึงพ่ายแพ้แก่พวกมอญ ในสงครามครั้งนั้นได้เข้าทำลายเมืองอังวะ เผาพระราชวัง พระคลัง ฉางหลวงให้เป็นเถ้าธุลีและมีการขนย้ายข้าวของเครื่องใช้ลงไปเมืองหงสาวดีโดยการล่องแม่น้ำ
เอ็นเอชเคเวิลด์

เอ็นเอชเค เวิลด์ เป็นสถานีโทรทัศน์ระหว่างประเทศของประเทศญี่ปุ่น บนบริการของเอ็นเอชเค เป็นบริการที่มุ่งเป้าไปที่ตลาดต่างประเทศเช่นเดียวกับ บีบีซี นิวส์, ดอยช์ เวเลย์, ฟร้องซ์ 24 และ รัสเซียทูเดย์ สถานีเอ็นเอชเค เวิลด์ ตั้งอยู่ที่ โตเกียว ประเทศญี่ปุ่น เอ็นเอชเคเวิลด์ยังมี 3 บริการหลัก ได้แก่ "เอ็นเอชเคเวิลด์เรดิโอ ", เอ็นเอชเคเวิลด์ทีวี" " และ เอ็นเอชเคเวิลด์พรีเมียม
สถานีโทรทัศน์ญี่ปุ่น.
เอ็นเอชเคเวิลด์ทีวี.
โทรทัศน์นานาชาติเอ็นเอชเค ออกอากาศครั้งแรกเมื่อวันที่ 1 เมษายน 2541 ในชื่อเอ็นเอชเค เวิลด์ เทเลวิชั่น ออกอากาศผ่านดาวเทียม และ เคเบิลทีวี ออกอากาศเป็นภาคภาษาอังกฤษ และเริ่มเป็นสถานีข่าว เมื่อเดือน กุมภาพันธ์ 2552 ในนาม เอ็นเอชเคเวิลด์ โดยสามารถรับชมได้ทางทรูวิชั่นส์ช่อง 793 ผ่านระบบเคเบิลใยแก้วในทุกแพ็กเกจ
เอ็นเอชเคเวิลด์พรีเมียม.
เอ็นเอชเคเวิลด์พรีเมียม ออกอากาศร่วมกับข่าว, กีฬา และบันเทิงในญี่ปุ่น ออกอากาศผ่านดาวเทียม บริการการสมัครสมาชิก ในยุโรป ใช้ชื่อ ว่า เจเอสทีวี และ สหรัฐอเมริกาใช้ชื่อสถานีว่า ทีวีเจแปนโดยในประเทศไทยสามารถรับชมช่องเอ็นเอชเคเวิลด์พรีเมี่ยมได้ทางทรูวิชั่นส์ช่อง 787 ในแพ็กเกจตามสั่งโดยเลือกซื้อช่องนี้เพิ่มในราคา 972.63 บาท/เดือน และผ่านทางจานรับสัญญาณดาวเทียมระบบ C-Band ในระบบความคมชัดสูง (HD) โดยใช้ดาวเทียมดังนี้
วิทยุในประเทศญี่ปุ่น.
เอ็นเอชเค เวิลด์ เรดิโอ เจแปน (อาร์เจ) ออกอากาศรายการประเภทข่าว, ข้อมูลข่าวสาร และรายการบันเทิง และรายการความบันเทิง มุ่งเน้นไปในประเทศญี่ปุ่นและเอเชีย
มีเรคคอร์ดส

มีเรคคอร์ดส  เป็นชื่อสังกัดค่ายเพลงย่อยในเครือ มิวซิกมูฟ เป็นค่ายเพลงที่รวบรวมความหลากหลายของแนวเพลงและศิลปิน
ที่มีเอกลักษณ์เฉพาะตัว มีความเป็นตัวตนอย่างชัดเจนทั้งเนื้อหาและสไตล์ดนตรี ก่อตั้งโดย ปฏิเวธ อุทัยเฉลิม (มักรู้จักกันในนามของ "ฟองเบียร์") นักแต่งเพลงจากแกรมมี่ ที่ลาออกจากวีเรคคอร์ดส เป็นสาเหตุให้ค่ายเพลงวีเรคคอร์ดสถูกยุบไป และกลายเป็นผู้บริหารสหภาพดนตรี คนใหม่แทน นิติพงษ์ ห่อนาค ที่กลับเข้าไปทำงานที่จีเอ็มเอ็ม แกรมมี่เป็นที่เรียบร้อยแล้ว
โปรเจกต์พิเศษ.
พ.ศ. 2565.
ME เนื้อ ME หนัง โปรเจ็กต์พิเศษนำเพลงประกอบภาพยนตร์จาก RS ยุค 90 มาเรียบเรียงใหม่
พ.ศ. 2566.
Rock Quest Project X RS
Move Along The Journey
พ.ศ. 2567.
Move Along The Journey
INSPIRED SONGS FROM คำภีร์...ชีวิต
Move Along The Journey 2
พ.ศ. 2568.
Move Along The Journey 2
รอย

"รอย" เป็นซิงเกิลลำดับที่สามของวงดนตรีโปเตโต้ จากอัลบั้มชุดที่ 7 ประพันธ์เนื้อร้องและทำนองโดยปัณฑพล ประสารราชกิจ นักร้องนำของวง ค็อกเทล และเรียบเรียงโดยวง โปเตโต้ ร่วมกับ เกียรติยศ มาลาทอง มือคีย์บอร์ดของทางวง เพลงดังกล่าวได้รับการเผยแผร่เมื่อวันที่ 30 ตุลาคม พ.ศ. 2558 สังกัดจีนี่ เรคคอร์ด ในเครือจีเอ็มเอ็ม แกรมมี่ 
โดยเนื้อหาเพลง "รอย" พูดถึงอดีตความรักอันเจ็บปวดที่เป็นได้ทั้งรอยยิ้ม และรอยแผล โดยยังเป็นเพลงที่เชื่อมโยงต่อจากเพลง ทิ้งไว้กลางทาง
สโมสรฟุตบอลครอว์ลีย์ทาวน์

สโมสรฟุตบอลครอว์ลีย์ ทาวน์  เป็นสโมสรฟุตบอลอาชีพในประเทศอังกฤษ ตั้งอยู่ที่เมืองครอว์ลีย์, เทศมณฑลเวสต์ซัสเซกซ์ ก่อตั้งขึ้นในปี ค.ศ. 1896 ปัจจุบันลงแข่งขันในระดับฟุตบอลลีกทู
สโมสรมีสนามเหย้าชื่อ บรอดฟีลด์ สเตเดียม (ในช่วงระหว่างปี ค.ศ. 2013–2018 สนามแห่งนี้เคยใช้ชื่อว่า เช็คอะเทรดดอตคอม สเตเดียม ตามชื่อผู้สนับสนุนหลัก) โดยสามารถคว้าแชมป์ "เซาท์เทิร์นลีก พรีเมียร์ดิวิชัน" ได้ในฤดูกาล 2003–04 และได้เลื่อนชั้นสู่ฟุตบอลคอนเฟอเรนซ์ ก่อนจะประสบปัญหาทางการเงินรุมเร้าและสามารถผ่านพ้นช่วงวิกฤตการณ์ทางการเงินมาได้เมื่อสามารถคว้าแชมป์ฟุตบอลคอนเฟอเรนซ์ ในฤดูกาล 2010–11 ทำให้ได้เลื่อนชั้นขึ้นมาในระบบฟุตบอลลีกซึ่งเป็นลีกอาชีพ โดยในปีดังกล่าวสโมสรยังสามารถเข้าถึงเอฟเอคัพ รอบที่ 5 ก่อนจะแพ้ให้กับแมนเชสเตอร์ยูไนเต็ด 1–0
ประวัติ.
ยุคแรกในลีกสมัครเล่น.
สโมสรฟุตบอลครอว์ลีย์ ทาวน์ ก่อตั้งขึ้นในปี ค.ศ.1896 และเป็นหนึ่งในสมาชิกยุคก่อตั้งของ "เวสต์ซัสเซกซ์ ฟุตบอลลีก" โดยลงแข่งขันอยู่ในลีกดังกล่าว 5 ฤดูกาล ก่อนจะโอนย้ายไปแข่งขันใน "มิดซัสเซกซ์ ลีก" และสามารถคว้าแชมป์ได้ในฤดูกาล 1902–03
ต่อมาสโมสรได้เข้าแข่งขันใน "ซัสเซกซ์ เคาน์ตีลีก" ในปี ค.ศ.1951 และเปลี่ยนมาแข่งขันใน "เมโทรโพลิแทน ลีก" ในปี ค.ศ.1956 โดยคว้าแชมป์ เมโทรโพลิแทน ลีก ชาเลนจ์คัพ ได้ในปี 1959
ครอว์ลีย์ได้เลื่อนฐานะเป็นสโมสรฟุตบอลกึ่งอาชีพในปี ค.ศ. 1962 หลังจากนั้น 1 ปี ได้เข้ามาแข่งขันใน "เซาท์เทิร์นลีก ดิวิชัน 1" โดยในฤดูกาล 1968–69 สโมสรสามารถคว้าอันดับ 4 ในตารางคะแนนได้ ทำให้ได้เลื่อนชั้นสู่ "เซาท์เทิร์นลีก พรีเมียร์ดิวิชัน" 
สโมสรลงแข่งขันในเซาท์เทิร์นลีก พรีเมียร์ดิวิชัน ได้เพียงแค่ฤดูกาลเดียวก็ตกชั้นกลับลงไปเล่นในดิวิชัน 1 โดยสโมสรต้องอยู่ในเซาท์เทิร์นลีก ดิวิชัน 1 จนถึงฤดูกาล 1983–84 เมื่อสโมสรได้รองแชมป์และเลื่อนชั้นขึ้นไปเล่นในพรีเมียร์ดิวิชันอีกครั้ง 
ฤดูกาล 2003–04 หลังจากที่สโมสรเล่นอยู่ในเซาท์เทิร์นลีก พรีเมียร์ดิวิชัน ต่อเนื่องมานานถึง 20 ปี ก็สามารถคว้าแชมป์ได้สำเร็จ โดยมีคะแนนทิ้งห่างรองแชมป์อย่างสโมสรเวย์มัท ถึง 12 คะแนน พร้อมกับได้เลื่อนชั้นสู่ฟุตบอลคอนเฟอเรนซ์ซึ่งเป็นลีกระดับสูงที่สุดในระบบกึ่งอาชีพ
ผู้เล่น.
<templatestyles src="Template:Football squad player/styles.css" />
นโยบายลูกคนเดียว

นโยบายลูกคนเดียว หรือชื่ออย่างเป็นทางการว่า นโยบายการวางแผนครอบครัว เป็นนโยบายประชากรของประเทศจีนซึ่งริเริ่มระหว่างปี 2521 และ 2523 และเริ่มสิ้นสุดอย่างเป็นทางการในปี 2558 นโยบายนี้มีข้อยกเว้นหลายข้อและชาติพันธุ์ชนกลุ่มน้อยในประเทศจีนได้รับการยกเว้น ในปี 2550 ประชากรจีน 36% อยู่ภายใต้การจำกัดลูกคนเดียวอย่างเข้มงวด อีก 53% ได้รับอนุญาตให้มีลูกคนที่สองหากลูกคนแรกเป็นหญิง
นโยบายดังกล่าวบังคับใช้ในระดับมณฑลผ่านค่าปรับซึ่งกำหนดโดยอาศัยรายได้ของครอบครัวและปัจจัยอื่น มี "ผู้ตรวจการประชากรและการวางแผนครอบครัว" ในการปกครองทุกระดับเพื่อเพิ่มความตระหนักและดำเนินการลงทะเบียนและงานตรวจสอบ
อาณาจักรของพระเป็นเจ้า

อาณาจักรของพระเป็นเจ้า (ศัพท์ราชบัณฑิตยสถาน) หรือ พระอาณาจักรของพระเจ้า (ศัพท์คาทอลิก) หรือ แผ่นดินของพระเจ้า (โปรเตสแตนต์) หมายถึง พระอำนาจของพระเป็นเจ้าในการปกครองทุกสิ่งโดยตลอดชั่วนิรันดร์ 
ในศาสนาคริสต์ถือว่าเรื่องอาณาจักรของพระเป็นเจ้าเป็นหัวใจของการประกาศข่าวดี พระวรสารนักบุญยอห์นระบุว่า พระเยซูสอนว่าเฉพาะผู้เกิดใหม่ด้วยน้ำและพระวิญญาณบริสุทธิ์เท่านั้นจึงจะเข้าในอาณาจักรนี้ได้
พระวรสารนักบุญมัทธิวเรียกอาณาจักรของพระเป็นเจ้าว่า "อาณาจักรสวรรค์" (ศัพท์คาทอลิก) หรือ "แผ่นดินสวรรค์" (โปรเตสแตนต์) 
ผู้ไม่มีส่วนในอาณาจักรของพระเป็นเจ้า.
จดหมายของนักบุญเปาโลถึงชาวโครินธ์ ฉบับที่ 1 ระบุว่าบุคคลต่อไปนี้จะไม่มีส่วนในพระอาณาจักรของพระเจ้า ได้แก่ พวกที่ล่วงประเวณี พวกไหว้รูปเคารพ พวกผิดผัวผิดเมีย พวกโสเภณีชาย พวกรักร่วมเพศ พวกขโมย พวกที่โลภ พวกขี้เมา พวกชอบกล่าวร้าย และพวกฉ้อโกง แต่หากได้รับการชำระให้บริสุทธิ์โดยพระนามของพระเยซูและพระวิญญาณบริสุทธิ์จนเลิกพฤติกรรมเหล่านี้ได้แล้ว ก็จะถือเป็นคนชอบธรรมและเข้าในพระอาณาจักรได้
ผู้สำเร็จราชการแคนาดา

ผู้สำเร็จราชการแคนาดา  คืออุปราชแห่งสหพันธ์รัฐแคนาดา ผู้สำเร็จราชการแทนสมเด็จพระเจ้าชาลส์ที่ 3 แห่งสหราชอาณาจักร พระมหากษัตริย์แคนาดาพระองค์ปัจจุบัน ทั้งนี้เนื่องจากแคนาดามีประมุขแห่งรัฐร่วมกับประเทศเครือจักรภพอีก 15 ประเทศ ซึ่งก็คือพระมหากษัตริย์แห่งสหราชอาณาจักรผู้ทรงมีถิ่นพำนักหลักอยู่ในสหราชอาณาจักร ดังนั้นพระมหากษัตริย์แคนาดาจึงทรงแต่งตั้งผู้สำเร็จราชการแทนตามคำกราบบังคมทูลของนายกรัฐมนตรีแห่งแคนาดา ขึ้นมารับผิดชอบพระราชกรณียกิจตามรัฐธรรมนูญและพระราชกรณียกิจเชิงพิธีการส่วนมากแทนพระองค์ โดยระยะเวลาการดำรงตำแหน่งไม่ได้จำกัดไว้อย่างชัดเจนหรือเรียกได้ว่าเป็นระยะเวลา "ตามแต่พระราชอัธยาศัย" (at Her Majesty's pleasure) ซึ่งตามธรรมเนียมที่ปฏิบัติสืบต่อกันมาแล้ว ผู้ดำรงตำแหน่งมักจะมีวาระอยู่ประมาณ 5 ปี นอกจากนี้ตั้งแต่ปี ค.ศ. 1959 เป็นต้นมา ผู้ดำรงตำแหน่งจะสลับสับเปลี่ยนกันไปมาระหว่างชาวแคนาดาผู้ใช้ภาษาอังกฤษเป็นภาษาแม่ (Anglophone) และชาวแคนาดาผู้ใช้ภาษาฝรั่งเศสเป็นภาษาแม่ (Francophone) ซึ่งผู้สำเร็จราชการสามารถติดต่อกับองค์พระประมุขได้โดยตรงไม่ว่าจะประทับอยู่ ณ ที่ใดก็ตาม
ตำแหน่งนี้มีที่มาสืบย้อนกลับไปได้ถึงคริสต์ศตวรรษที่ 16 และ 17 ตั้งแต่การปกครองแบบอาณานิคมสมัยนิวฟรานซ์และอเมริกาเหนือของอังกฤษ (บริติชนอร์ทอเมริกา) ทำให้ตำแหน่งนี้เป็นสถาบันที่ดำรงอยู่อย่างต่อเนื่องยาวนานที่สุดในแคนาดา โดยที่รูปแบบในปัจจุบันของตำแหน่งนี้ถือกำเนิดขึ้นจากพระราชบัญญัติอเมริกาเหนือของอังกฤษ (British North America Act) และการก่อตั้งสมาพันธรัฐแคนาดา (Canadian Confederation) ในปี ค.ศ. 1867 ซึ่งได้นิยามตำแหน่งผู้แทนพระองค์นี้ไว้ว่าเป็น "ผู้สำเร็จราชการโดยคำแนะนำของสภาองคมนตรี" อย่างไรก็ตาม ตำแหน่งนี้ก็ยังถือว่าเป็นผู้แทนของรัฐบาลสหราชอาณาจักรผ่านกลไกตามกฎหมายรัฐธรรมนูญที่เรียกว่า "คิงอินเคาน์ซิล" หรือ "ควีนอินเคาน์ซิล" ในกรณีที่พระมหากษัตริย์ทรงเป็นสตรี (King-in-Council; Queen-in-Council) เรื่อยไปจนกระทั่งรัฐบาลสหราชอาณาจักรเริ่มลดบทบาทในการปกครองแคนาดาลงและมีการออกพระราชบัญญัติเวสต์มินสเตอร์ในปี ค.ศ. 1931 ที่กำหนดให้ผู้สำเร็จราชการคือผู้แทนส่วนพระองค์ทางตรงของพระมหากษัตริย์แคนาดา หรือ "เดอะมอนาร์กอินฮีสคะเนเดียนเคาน์ซิล" (the monarch in his Canadian council) ในช่วงที่แคนาดาเริ่มได้รับเอกราชเป็นของตนเองนี้ บทบาทหน้าที่ของผู้สำเร็จราชการก็เพิ่มมากขึ้น เช่น ในปี ค.ศ. 1904 มีการออกพระราชบัญญัติทหาร (Militia Act) ซึ่งให้อำนาจผู้สำเร็จราชการใช้ยศทางทหารเป็น "ผู้บัญชาการสูงสุดแห่งกองทัพแคนาดา" ในพระนามาภิไธยของพระประมุขผู้ทรงเป็นผู้บัญชาการสูงสุดโดยแท้จริง ต่อมาในปี ค.ศ. 1927 ผู้สำเร็จราชการจึงเริ่มปฏิบัติหน้าที่เยือนต่างประเทศอย่างเป็นทางการครั้งแรก และในปี ค.ศ. 1947 สมเด็จพระเจ้าจอร์จที่ 6 ออกพระราชสาส์นตราตั้งอนุญาตให้ผู้สำเร็จราชการเป็นผู้ใช้พระราชอำนาจส่วนมากของพระองค์ได้ นอกจากนี้พระราชบัญญัติรัฐธรรมนูญ ค.ศ. 1982 ยังกำหนดไว้ว่าการแก้ไขรัฐธรรมนูญของฝ่ายนิติบัญญัติใด ๆ ที่กระทบต่อสถาบันพระมหากษัตริย์ (the Crown) รวมถึงสำนักผู้สำเร็จราชการ จำเป็นต้องได้รับมติเห็นชอบโดยเอกฉันท์จากทั้งฝ่ายนิติบัญญัติท้องถิ่นของแต่ละรัฐและจากรัฐสภาแคนาดา
ผู้สำเร็จราชการคนปัจจุบันคือ แมรี่ ไซมอน ซึ่งได้รับการแต่งตั้งเมื่อวันที่ 6 กรกฎาคม ค.ศ. 2021 และเข้าสาบานตนเมื่อวันที่ 26 กรกฎาคม ค.ศ. 2021 ซึ่งดำรงตำแหน่งต่อจาก จูลี พาแย็ต ที่ซึ่งได้ลาออกจากตำแหน่งผู้สำเร็จราชการแทนพระองค์เมื่อวันที่ 21 มกราคม ค.ศ. 2021
หมายเหตุ.
<templatestyles src="Reflist/styles.css" />
กำลังเสือภูฏาน

กำลังเสือภูฏาน  เป็นปีกติดอาวุธของพรรคคอมมิวนิสต์ภูฏาน (มาร์กซ์-เลนิน-ลัทธิเหมา) 
ปฏิกิริยา.
ในวันที่ 13 ธันวาคม ค.ศ. 2007 กำลังเสือภูฏาน ได้รับบาดเจ็บจากการลี้ภัยที่เบลดานจีในประเทศเนปาล
เคานต์ยัวร์เบลสซิงส์ (อัลบั้มบริงมีเดอะฮอไรซัน)

เคานต์ยัวร์เบลสซิงส์  เป็นอัลบั้มเปิดตัวของวงดนตรีเฮฟวีเมทัลชาวอังกฤษ บริงมีเดอะฮอไรซัน อัลบั้มนี้ออกจำหน่ายเมื่อวันที่ 30 ตุลาคม พ.ศ. 2549 ในสหราชอาณาจักร และในสหรัฐอเมริกาในปีต่อมาคือวันที่ 14 สิงหาคม พ.ศ. 2550 เพลงในอัลบั้มนี้เป็นเสียงแนวเดทคอร์ ซึ่งทางวงได้ละการทำเพลงแนวนี้ ในการทำผลงานในอัลบั้มชุดต่อ ๆ ไปของบริงมีเดอะฮอไรซัน โดยอัลบั้มนี้ได้รับการวิจารณ์ในแง่ลบจากนักวิจารณ์เพลง
The Love Machine วงล้อ ลุ้นรัก

The Love Machine วงล้อ..ลุ้นรัก เป็นรายการเดทติ้งเกมโชว์ที่ได้รับความนิยมจากประเทศอังกฤษ และบริษัท เซิร์ช เอ็นเทอร์เทนเมนท์ จำกัด ทำการซื้อลิขสิทธิ์มาผลิตในรูปแบบภาษาไทย ดำเนินรายการโดย พีเค-ปิยะวัฒน์ เข็มเพชร และ ต้นหอม-ศกุนตลา เทียนไพโรจน์ โดยเริ่มออกอากาศตั้งแต่วันที่ 7 กันยายน พ.ศ. 2558 ทุกวันจันทร์ เวลา 23:30 – 00:30 น. ทางสถานีวิทยุโทรทัศน์ไทยทีวีสีช่อง 3, ช่อง 3 เอชดี ปัจจุบันยุติการออกอากาศแล้ว ทั้งนี้ในปัจจุบัน รายการนี้ยังได้ออกอากาศซ้ำอีกครั้งทุกวันศุกร์ เวลา 22:30 – 23:30 น. ทางช่อง 3 เอสดี
กติกาการแข่งขันเกม.
1) 1 ผู้เล่น ชายหรือหญิง กับ 8 คนที่เป็นตัวเลือก ผ่านกลไกขนาดยักษ์ ที่ให้หมุนจนเจอคนที่ใช่ และให้เลือกในแบบที่ชอบ (ซึ่งผู้ถูกเลือกไม่สามารถพูดได้ ได้แค่ยิ้มและแสดงออกท่าทาง และผู้เลือกจะวิเคราะห์กับพิธีกรซึ่งในระหว่างทางพิธีจะสรุปจุดเด่น จุดด้อย)
2) เมื่อผู้เล่น เลือกคนที่ “ใช่” มา 1 คน ต้องมาตอบคำถาม 3 คำถามเพื่อลุ้นเงินรางวัล
คำถามละ 5,000 บาท แต่ละคำถามจะมี 3 ตัวเลือก แล้วถ้าตอบไม่ตรงกันเลยทั้ง 3 ข้อรับเงินรางวัลรวมกัน 3,000 บาท
A. คำถามที่ 1 เป็นคำถามเดาใจผู้เลือก (Case)
B. คำถามที่ 2 เป็นคำถามเดาใจผู้ถูกเลือก (Choice)
C. คำถามที่ 3 เป็นคำถามแอบแซ่บ (ที่ทางรายการเตรียมไว้ให้โดยเฉพาะ)
3) หลังจากตอบคำถาม 3 ข้อ พิธีกรจะให้ทั้งคู่ตัดสินใจอีกครั้ง โดยกดปุ่มว่า จะตัดสินใจไปเดทหรือไม่? และถ้าไปเดทจะไม่ได้เงิน Pocket Money นั้นไป เพราะหากตั้งใจว่าจะไปเดท ทางรายการจัดเตรียมเดทสุดพิเศษ ในแบบที่ทั้งคู่ต้องการ
ซูอิไซด์ซีซัน

ซูอิไซด์ซีซัน  เป็นสตูดิโออัลบั้มลำดับที่สองของวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 29 กันยายน พ.ษ. 2551 ในสหราชอาณาจักร และยุโรป สังกัดค่ายเพลงวิซิเบิลนอยส์ และได้เซ็นสัญญากับค่ายเพลงเอพิทาพเรเคิดส์เมื่อวันที่ 11 กันยายน พ.ศ. 2551 โดยออกอัลบั้มกับสังกัดนี้ใหม่เมื่อวันที่ 18 พฤศจิกายน พ.ศ. 2551 ในสหรัฐอเมริกา
รายชื่อเพลง.
เนื้อเพลงทั้งหมดประพันธ์โดบ โอลิเวอร์ ไซกส์ และดนตรีทั้งหมดโดยบริงมีเดอะฮอไรซัน
เชิงอรรถ.
<templatestyles src="Reflist/styles.css" />
<templatestyles src="Refbegin/styles.css" />
โคกาลืยมาเวีย เที่ยวบินที่ 9268

โคกาลืยมาเวีย เที่ยวบินที่ 9268 (KGL 9268 or 7K-9268) เป็นเที่ยวบินเช่าเหมาลำระหว่างประเทศ ที่ให้บริการโดยสายการบินโคกาลืยมาเวียของประเทศรัสเซีย ประสบอุบัติเหตุบริเวณตอนเหนือของคาบสมุทรไซนาย หลังจากขึ้นบินจากท่าอากาศยานนานาชาติชัร์มอัลชีค ประเทศอียิปต์ ไปท่าอากาศยานพุลโคโว เซนต์ปีเตอส์เบิร์ก ประเทศรัสเซีย ในวันที่ 31 ตุลาคม 2558 เวลา 4 นาฬิกา 13 นาที UTC (6:13 ตามเวลามาตรฐานอียิปต์)
พัก ชุน-ฮวา (นักจักรยาน)

พัก ชุน-ฮวา  เป็นอดีตนักจักรยานชาวเกาหลีเหนือ เธอเป็นตัวแทนของประเทศเกาหลีเหนือเข้าร่วมการแข่งขันกีฬาโอลิมปิกฤดูร้อน 1992 ในประเภทจักรยานทางไกลหญิง
คิม คยง-ฮี

คิม คยง-ฮี  เป็นอดีตนักจักรยานชาวเกาหลีเหนือ เธอเป็นตัวแทนของประเทศเกาหลีเหนือเข้าร่วมการแข่งขันกีฬาโอลิมปิกฤดูร้อน 1992 ในประเภทจักรยานทางไกลหญิง
ชเว อิน-แอ

ชเว อิน-แอ  เป็นอดีตนักจักรยานชาวเกาหลีเหนือ เธอเป็นตัวแทนของประเทศเกาหลีเหนือเข้าร่วมการแข่งขันกีฬาโอลิมปิกฤดูร้อน 1992 ในประเภทจักรยานทางไกลหญิง
พม่ารำลึก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
พม่ารำลึก  เป็นนวนิยายที่เขียนโดยจอร์จ ออร์เวลล์ ตีพิมพ์ครั้งแรกในเดือนตุลาคม ค.ศ. 1934 ฉากในเรื่องคือประเทศพม่าช่วงคริสต์ทศวรรษ 1920 ซึ่งในขณะนั้นพม่าเป็นอาณานิคมของอังกฤษ
ระหว่าง ค.ศ. 1922–1927 ออร์เวลล์รับราชการเป็นตำรวจอาณานิคมอินเดียในพม่า และย้ายไปประจำอยู่หลายเมือง ทำให้เขามีโอกาสได้พบเห็นเรื่องราวต่าง ๆ เมื่อออกจากราชการแล้วไปพำนักที่ปารีส ออร์เวลล์ก็เริ่มร่างโครงเรื่อง และเขียนเสร็จใน ค.ศ. 1933 ในครั้งแรกนิยายเรื่องนี้ถูกปฏิเสธจากหลายสำนักพิมพ์เนื่องจากมีเนื้อหาที่พาดพิงถึงสังคมในยุคนั้น แต่หลังจากการปรับปรุงเนื้อหาบางส่วน สำนักพิมพ์ฮาร์เปอร์ของสหรัฐอเมริกาก็ตีพิมพ์ใน ค.ศ. 1934 ปีต่อมาสำนักพิมพ์ของวิกเตอร์ กัลแลนตส์ (Victor Gollancz) ได้ตีพิมพ์ในสหราชอาณาจักร หลังจากตรวจสอบแล้วว่าไม่ได้พาดพิงถึงบุคคลหรือเหตุการณ์จริง